पाएं अपने शहर की ताज़ा ख़बरें और फ्री ई-पेपरडाउनलोड करें
चंडीगढ़ । चंडीगढ़ के स्टार गोल्फर आदिल बेदी ने शानदार प्रदर्शन करते हुए आईजीयू मेरिट लिस्ट में स्थान बना लिया है। विवेक हाई स्कूल के 12 वर्षिय गोल्फर ने पहले ही वल्र्ड जूनियर गोल्फ मास्टर्स2013 और वल्र्ड कप 2013 के लिए क्वालिफाई कर लिया है और वे अब आईजीयू सर्किट पर बेहतर प्रदर्शन करके अपने आप को साबित करना चाहते हैं। आईजीयू सर्किट पर आदिल ने अपने पांच में से तीन टूर्नामेंट जीते हैं जबकि एक में उन्हें दूसरा स्थान मिला है। उनके 199 अंक है और वे इस समय आईजीयू लिस्ट में शीर्ष पर काबिज हैं।
आदिल की शानदार फॉर्म का अंदाजा इसी बात से लगाया जा सकता है कि उन्होंने पिछले हफ्ते दिल्ली गोल्फ कोर्स पर हुए टूर्नामेंट में पहला स्थान हासिल किया था। आदिल ने यहां 50 डिग्री के तापमान में खेलते हुए पहले दिन तीसरा स्थान हासिल किया और वे तीन स्ट्रोक से पिछड़ रहे थे।इसके बाद दूसरे दिन उन्होंने शानदार शुरुआत करते हुए तीन बर्डी लगाई और 72 का स्कोर हासिल की तीन स्ट्रोक से खिताब जीत लिया। इससे पहले उन्होंने गार्डन ग्रीन्स गोल्फ कोर्स गुडग़ांव पर खेले गए टूर्नामेंट में सात बर्डी लगाते हुए एक स्ट्रोक से खिताबी जीत दर्ज की। खन्ना में भी आदिल को दो स्ट्रोक से जीत मिली थी।
आदिल इस समय पांच मैच खेलकर 199 अंक के साथ सूची में शीर्षपर हैं जबकि दिल्ली के क्षितिज कौल 156 अंक के साथ दूसरे पायदान पर हैं। वे डी कैटेगरी में भारत के सर्वश्रेष्ठ खिलाड़ी हैं। आदिल ने इस बारे में कहा कि मुझे खुशी है कि इन सभी टूर्नामेंट में मेरा गेम काफी अच्छा रहा है। मैं इनके जरिए वल्र्ड जूनियर गोल्फ मास्टर्स और वल्र्ड कप 2013 की तैयारी कर रहा हूं। मुझे उम्मीद है कि मैं यहां पर बेहतर प्रदर्शन कर देश को सम्मान दिलाऊंगा।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn